Stadion Luke (Visoko)
Stadion Luke je nogometni stadion koji se nalazi u Visokom, Bosna i Hercegovina. Na njemu domaće utakmice igra nogometni klub Bosna Visoko. Smješten je u naselju Luke. Prijašnji naziv stadiona je bio Stadion 7. april. Kapacitet stadiona je 5.200 sjedećih mjesta. Pored glavnog nogometnog terena u opticaju je i pomoćnim teren punih takmičarskih dimenzija sa visokokvalitetnom vještačkom travom, te led reflektorima. Ovaj teren služi kako za treninge i utakmice omladinskih selekcija i prvog tima.